Jacob Winkler Prins (5 Februarie 1849, Tjalleberd - 25 November 1904, Keltiese See) was 'n Nederlandse digter, prosaskrywer en kunsskilder wat in sy vroeëre werke van die skuilnaam Kaspar Brandt gebruik gemaak het. Hy was die seun van Anthony Winkler Prins. Laasgenoemde was die samesteller van die Winkler Prins Encyclopedie, en het as predikant te Tjalleberd gedien. In 1850 het die gesin na Veendam verhuis, waar Jacob grootgeword het en die plaaslike skool bygewoon het. Na 'n paar jaar se studie in klassieke tale aan die Universiteit van Utrecht het hy in 1870, sonder dat hy 'n diploma kon verwerf, na Parys verhuis waar hy begin skilder het. Na 'n tydperk in Derbyshire in die Verenigde Koninkryk waar hy 'n onderwyser was; het hy ruim 25 jaar in Lieren by Beekbergen gewoon. In 1873 het hy in Hoenderloo met Maria Louisa Eleonora Mathilda Frackers, die huismoeder van 'n meisieskool, getrou. In Veluwe het hy hom besig gehou met ontbossing om blomme en plante te kweek; wat sy geliefde stokperdjie was. Winkler Prins het realistiese natuurpoësie, geïnspireer deur Shelley, geskryf, en dit gekombineer met landskapskilderkuns.